text:
هایکو اون آلتینجی یوز ایلده ژاپونیادا دوغولان بیر شعیر چئشیدیدیر. هایکو تکجه ژاپونیادا دئییل، بلکی دونیانین بیر چوخ یئرینده سئویلیر. بو شعیر طرزینده دوغانین میستیک دوشونجهلرینی، روحانی فلسفهلری، ذئن بودیست اوستادلارین اؤیرتدیکلرینی، سمبوللار، پارادوکس و ایمگهلرله هورولموش اولان دوشونجهلری تاپا بیلریک.
هایکو شعیری اوچ دیزخدن (سطیردن) و توپلام اون یئددی هئجه دن اولوشار. سطیرلرین هئجه ساییسی ” قو- شیچی- قو” ( بئش- یئددی- بئش) اولماقدادیر. هئجه ساییسی، قافیه کیمی عاغیللاردا شعیرین قالماسینا کؤمک ائلهیر.
ایلک باشدا هامی بو اوچ قیسا دیزهنین راحاتلیقلا یازیلماسی دوشونولور، اویسا بو شعیر طرزینین ایلهام وئرن قایناقلاری و دوغا ایله اویوملو اولماق زورونلولوغو، اونون نه قدر چتین یازلماسینی آنلادیر.
گنلده شعیر آنلیق بیر دورومدان بحث ائلهییر. ایلک ایکی دیزه، اولاغان اوستو بیر گؤزلم اورتایا قویار. اوچونجو دیزه ایسه، شعیری جاشدیران بیر بئش هئجهلی دیزه ایله سونا چاتدیرار. منطیقلی اؤنده گئدن ایکی سطیردن، بیر سونوج چیخارتما کیمی بیر شئی. سانکی ایکی دیزه ده توتولموش اولان نفس، اوچونجو دیزه ده بیردن ائشیگه اوتورولر.
هایکو قایدالاری ایله ایلگیلی “دئتریش کوروشه” اونون سوموت ( مادی) اولدوغونو ذیکر ائله ییر. هایکونون قونوسو اینسان طبیعتیندن خاریج بیر طبیعت اولدوغونو دئییر. هایکودا بیر دفهلیک بیر دوروم و یا اولای، ایندیکی زاماندا اولموش کیمی آنلادیلیر. هایکونون مئوسیملر و فصللرله باغلانتیسی اولدوغونو سؤیلهییر. کوروشهنین دئدیگینه گؤره، اصلینده طبیعتدن بحث ائدرکن آماج روحو یانسیتماق و گؤسترمکدیر.
گونوموزده “ماتسو باشو” ( ۱۶۴۴-۱۶۹۴) ایلک بؤیوک هایکو شاعیری ساییلیر. اونون قورباغا هایکوسو دونیانین ان چوخ تانینمیش هایکوسودور.
古池や
蛙飛び込む
水の音
فئرو ایکه یا
کاوازو توبیکومو
میزو نو اوتو
ترجومهسی:
اسکی بیر حوووض
قورباغا آتیلار ایچینه
شالاپ!
عینی زاماندا “بوسون” و “کوبایاشی ایسا” دان دا بؤیوک هایکو اوستالاری اولاراق آد آپارا بیلریک.
ایسا بعض هایکونون (۵-۷-۵) هئجه قورالینی بوزوبدور. اونون اثرلرینین تملینده میزاحلا قاریشیم اینسان و مخلوقات سئوگیسی وار.
نیلوفر اوزرینده قورباغا
آمما صوراتینی
نئجه ده آسمیش
تورکجه دیلیمیزده ده سؤزجوکلر، عینی ژاپونیادا اولدوغو کیمی هئجهلنه بیلر. اصلینده بیلدیگینیز کیمی قافیهنین یانیسیرا، هئجه اولچوسو ده بیزیم خالق بایاتیلاریمیزین تمل داشی ساییلیر. تورکجه ده ده ( -۷-۵) تابلوسونا باغلی اولاراق گؤزل و آنلاملی هایکولار اورتایا چیخارا بیلریک.
کلاسیک هایکو هئجهسینده یازدیغیم بیر نئچه هایکونو سیزلرله پایلاشماق ایستهییرم.
۱) گؤزلر
ایکی گول، اوزده
اورهگین ریتمین پوزور
باخیشین اییسی
۲) ایستکسیز
تک بیر آرزوم وار
اوطاقدا تور آتانا
میلچک ایستیرم
۳) چای
چای، ایستهکاندا
دئییر گئجه یاریسی
سوس، قورتار منی
۴) شیرین یوخو
کؤرپه بئشیکده
عاغیل یاتیب صاندیقدا
لای لای دئییر رای
۵) یازماق واختی
گوندوزدن گلدیم
گئجهیه هدیهم، قلم
بیر کاسا دا واخت
۶) یازیق
یازیق ایکیمیز
هیرس منه یومروق آتیر
من ده دووارا
۷) ایچینده کی اوشاق
بویلو قال هر واخت
ایچینده قالسین اوشاق
ائشیک ظولمتدیر
۸) اوچ دوه
اوشاق، گئنج، قوجا
عؤمور دوه کروانی
زامان دوهچی
۹) دوشمنلر
ایچده بؤجکلر
خالق زمیده قورخولوق
قورخسون قارقالار
۱۰) باهار
دیشلر بوداقدا
آچار آغزینی آغاج
گولر قونچهلر
۱۱) کؤنول باهاری
دوداقلار گولر
کؤنولده آچار گوللر
ارییر غملر


c: text/html

text:
شینتوئیسم
شینتوْئیسم، شینتوْ (ژاپونجا.神道، شینتوْ، «تانری لارین یولو») — ژاپونون عنعنهوی دینی. اسکی ژاپونلارین آنیمیست اینانجلارینا اساسلانیر و عیبادت اوبیئکتلری چوخسایلی تانریلار و اؤلولولرین روحودور. سؤزون آنلامی ژاپونجا ایکی سؤزون بیرلشمهسیندن یارانمیشدیر. شین- تانریلار و یا روحلار، توْ ایسه یول دئمکدیر. بو دینین اینکیشافیندا بودیزمین بؤیوک تاثیری اولموشدور .
اسکی ژاپونلار اونلاری احاطه ائدن طبیعت حادیثهلرینین، بیتکی و حئیوانلارین، اؤلموش اجدادلارینین روحلاری اولدوغونو دئییر، اونلارا پرستیش ائدیردیلر. اودور کی شینتوئیسمین کؤکلری چوخ اسکیلره دایانیر. شینتوئیسمده همچنین توتمیسم، آنیمیسم و دیگر ایبتیدایی دینلرین ده تاثیری آشکار شکیلده عکس اولونموشدور. تاریخ بویو شینتوئیسم داها چوخ بودیزم و کونفوسیوسچیلیگین ائتکیلرینه معروض قالمیشدیر.
بو دین کؤکلو یاپون دینیدیر و بوگونهدک بئله ده قالماقدادیر. حاضیردا ژاپوندا شینتوئیستلرین 80 مینه قدر معبدی، 119 میلیوندان آرتیق بو دینه اینانانی وار. ژاپوندان باشقا شینتوئیسم آنجاق هاوایدا و برزیلده یاییلمیشدیر کی بو همین اراضیلرده یاپون کؤچمنلرینین چوخ اولماسی ایله ایلگیلیدیر. بو دین ژاپونون رسمی دینی اولموشدور. شینتوئیسمده اساس یئرلردن بیرینی ده، کامیلر اینانجی توتور. کامیلر حیات اوچون اؤنملی اولان کولک، یاغیش، آغاج، داغ، چای و برکت کیمی آنلامی وار. کامیلر اشیالارین شکلینی آلان موقدس روح کیمی دیلیمیزه چئوریله بیلیر. بعضی کامی بیر یئره عایید اولارکن، بعضیلری بؤیوک یئرلرین قورویوجو روحو اولور.
قایناقدَییشدیر
- SSRİ dövründə rus dilinin təsiri ilə azərbaycandilli ədəbiyyatda yalnışlıqla "Şintoizm" və yapon dilində sözün "Şinto" şəklində tələffüz edildiyi yazılırdı, məs:ASE, VIII cild, Bakı, 1984-cü il, səhifə 452-də.

robotstxt: allowed

filter: keep


text:
بارنس دنیزی
بارنس دنیزی ; ۱۸۵۳-جی ایله قدر مورمان دنیزی— قوزئی بۇز اوْقیانوسوین اۇجقار دنیزیدیر. اوْ روسیه نین و نوروژین ساحللرینی ایحاطه ائدیر. دنیز اوروپانین شیمال ساحلی محدودلاشمیشدیر. دنیزین ساحهسی ۱۴۲۴ مین km²-دیر. ۶۰۰ م-آ قدر درینلییه مالیکدیر. . دنیزین جنوب-غرب حیصّه سی قیشدا شیمالی-آتلانتیکا جریانینین ائتکیینه گؤره دونمور. جنوب-شرق حیصّه سی پچورا دنیزی آدلانیر. بارنس دنیزی نقلیات و بالیقچیلیق اۆچون بؤیوک اهمیته مالیکدیر — بۇرادا بؤیوک لیمانلار یئرلشمیشدیر (مورمان و واردیو لیمانی (نوروژ)).


text:
اوشاق اولوب آغلیییردی؛ بؤیویوب مکتبه گئدیردی؛ بیردن الینه چلیک آلیب، آستادان یئریییردی؛ چوخ کئچمهدن گلین دوروردو. زامانین یؤنونو ایتیررک، فصیللر کیمی اولدوغونو دوشونوردو. یایدا قاپی پنجرهنی باغلاییب، پئنجک گیییردی؛ قیشدا قاپی پنجرهنی تاواز قویوب، بیر تیشرتایله دولانیردی. بو دورومو قوراقلیغین باشلاماسیندان بیر نیشانه سانیردی. اؤیون بیر کتابدا اوخوموشدو، سحرلر یای اولاجاق، ناهاردان سونرالار قیش، نه گؤی گؤیرنتی بیتهجک نه ده مئیوه. یییهجکلریمیزین یئرینه کاپسول آتاجاییق.
گاهدان هئچ قورخموردو، سؤزلرینی دیییبـ دیییب بوشالیردی؛ گاهدان دا سؤز ائشیدیبـ ائشیدیب سوسوردو. آج اولوردو بیر نه ییییبـ یئمهدن دویوردو. داریخیب، ائشییه چیخیبـ چیخمادان اورهیی آچیلیردی. دیشلرینی بیرـ بیرینه سیخیب، نفس چکمهیی یادیندان چیخاردیردی. اورهییندن آغری قالخماقدا، کؤکس دولوسو نفس آلیردی. اورهیی دوزلیبـ دوزلمهدن بیر دؤشک اینهسی باشینین بیر یانیندان گیریب او بیری یانیندان چیخیردی.
آیاقلارینین آلتی سیزیلداییردی، بارماقلاری کئیییردی. بیر یئرده اوتوروب، هئچ نه دئمهسینلر منه، دئیه قاشـ قاباغینی تؤکوردی. کیمسهنین جینقیری چیخمیردی. گئتـ گئده یئرینی آییردی. بالاـ بالا بیر مئتر، ایکی مئتر، اوچ مئتر، چوخ آغاجلار اوزاقلاشدی. داها قایئتماییم دئیه، کؤرپولرین هامیسینی بیربهبیر دالیسیجا داغیدیب گئدیردی.
دوداقلارینی چئینییردی، یارا اولموشدو. یارالارین اوستو کؤزمه باغلامیشدی. یئنه دوداقلارینی چئنییر، کؤزمهیی قوپور، قان آخیر، نئچه آیدی. دلی شئیطان دیییر آناسی، کورسومون آغزیندان چالان ترسه سیللهنین تایین، بونون دا آغزینین ایچیندهن چالسین، بلکه بونون دا قادابالاسی جانیندان چیخسین.
کورسوم اوتوروبـ اوتوروب بیردن آغزین آدامین اوستونه ائله آچاردی، آدام دییردی ایندیجه بوتونلوکله اوتولاجاق. کورسومون قادا بالاسی گئدندن سونرا بیلمیشدی یازیق قیزین گؤجهلری یارا اولموشوموش، یاپیشیرمیش بیرـ بیرینه. آغزینی اوجور آچماغینین دا ندنی اوایمیش.
تلویزیون کاناللارینی تاققاتاق دییشیر. نه تورکجهیه، نه فارسجایا، نه انگلیزجهیه باخماقی گلمیر. بیر دیقه ده بیرینده قالاندا، کؤکلوقدان اوتانیرسیز، ورزش نهدی، داوا یییین، داوا نهدی، هارانی آریقلاتماق ایسته-ییرسیز اورایا کرم یاخین، سونرا دا هلبت کرم یاخماقدان یورولموسوز بیر دویمهنی باسین بؤتوو ایشلری گؤرسون سیزه. کانالی تاق دییشدی، آریخلیقدان بئزیشمیسیز... تلویزیونو باغلادی.
بیر بادام گؤتوروب دیشلدی، یاریمچیق باداما باخدی. دولوایدی بالاجا باجالارلا؛ هر باجا دا دولوایدی نارین بؤجکلرله. تولازلادی؛ بادام فیرلاناـ فیرلانا بیر قویویا دوشدو. ایستهییردی قویویا باخسین، بو قویو هر نهیی اؤزونه چکر دئیه، بیریسی الیندن یاپیشیب، گئری چکدی.
تریبون آرخاسیندا دایانیب؛ هئچ نه یادینا دوشمور. هامی باخیر بونا. بالاـ بالا هر بوجاقدان سس اوجالیر. سسلری بیرـ بیریندن آییرد ائده بیلمیر. قارالار گئتـ گئده چوخالیر. سرعتله قویونون دیبینه یاخینلاشیر.
اوشاق اولوب آغلیییردی؛ بؤیویوب مکتبه گئدیردی؛ بیردن الینه چلیک آلیب، آستادان یئریییردی؛ چوخ کئچمهدن گلین دوروردو. زامانین یؤنونو ایتیررک، فصیللر کیمی اولدوغونو دوشونوردو. یایدا قاپی پنجرهنی باغلاییب، پئنجک گیییردی؛ قیشدا قاپی پنجرهنی تاواز قویوب، بیر تیشرتایله دولانیردی. بو دورومو قوراقلیغین باشلاماسیندان بیر نیشانه سانیردی. اؤیون بیر کتابدا اوخوموشدو، سحرلر یای اولاجاق، ناهاردان سونرالار قیش، نه گؤی گؤیرنتی بیتهجک نه ده مئیوه. یییهجکلریمیزین یئرینه کاپسول آتاجاییق.


text:
سنسیزلیک گمیردی بیتیردی منی قێش گونو گدیک ده ایتیردی منی سوْنوندا گؤر هارا یئتیردی منی هاوا چیسگینلیدیر آغلامیرام کی سانمیشدیم گؤزلرین سئوگی قایناغیم کؤنلونده اوْلاجاق سارێ اوْتاغیم بنؤوشه کؤکسومده نفس اوْرتاغیم سنسیزلیک گۆلودور داغلامیرام کی قازیلمیش اوْجاغین اێسلاق کۆلۆیم ساورولان خرمهنین دینن دیلییم کؤچَری یارپاغین سوْنسوز ائلییم دئشیلن یارامی باغلامیرام رضوان حاجی قاسملو “جانای”بیشتر بخوانید
آرشیو ها
قار آدامی / رضوان حاجی قاسملو (جانای)
گؤزلرینـده اَزلـدن، قیـش دوغولـدوم بیـر گؤزونده سـئوگی، بیرینـده ده من َ کیپریگینـه بوکدون، شـاختادیمهسـین اولموشـدون کولکدن، قار آدامی سـن سـئوگینه یاناشـدیم، حسـرت گؤزونده ســؤیلهدی کولکلــر، شــاختالار ســنه َ اورییـن یـوخ سـنین، سـئوگین ده اولا نئجـه بس گؤزونـده، یئـر آچدین منه؟ بیرجـه جیغیـر یولو، آچسـایدیم آنجاق َ یـول سـالاردیم، بوزلـو اوریه سـاری َ اورییــن اولدوغــون، قانیتالایایدیــم ائو قـوروب قالاردیـم، کؤنلونده باری گوونمــه کیمســهیه، آی قــار آدامــی بــونلار آغـلـار گؤیــه، خــراب دییرلر بـو زمـان دا اویمـا،…بیشتر بخوانید
قیرمیزی گپنک لر
شعر توپلوسو رضوان حاجی قاسملو “جانای ” بیرینجی چاپ ۱۳۹۶/ اختر یایین ائوی دَیر: ۵۰۰۰ مین تومن بو کتابی بوتون کتاب ساتیش ائولریندن الده ائده بیلرسینیزبیشتر بخوانید


text:
گونئی قافقاز سوسیالیست فدراتیو شوروی جومهوریتی
گونئی قافقاز سوسیالیست فدراتیو شوروی جومهوریتی (اینگیلیسجه: Transcaucasian Socialist Federative Soviet Republic، فارسجا: جمهوری سوسیالیستی ماورای قفقاز شوروی، عربجه: جمهورية ما وراء القوقاز السوفيتية الاشتراكية، فرانسهجه: République socialiste fédérative soviétique de Transcaucasie، آلمانجا: Transkaukasische Sozialistische Föderative Sowjetrepublik، ایتالیاجا: Repubblica Socialista Federativa Sovietica Transcaucasica، روسجا: ЗakaBkaзckaя CoциaлиcTичeckaя ФeдepaTиBHaя CoBeTckaя Pecпyблиka) آسیادا بیر اسکی دؤولت. گونئی قافقاز سوسیالیست فدراتیو شوروی جومهوریتی ۱۹۲۲ میلادی ایلینده قۇرولدو و ۱۹۳۶ میلادی ایلینده داغیلدی.
گؤرونتولر[دَییشدیر]
بیرده باخ[دَییشدیر]
قایناقلار[دَییشدیر]
- اینگلیسیجه ویکی پدیا


text:
قوتوکو ساکای
قوتوکو ساکای (اینگیلیسجه: Gōtoku Sakai) (دوْغوم:۱۴ مارس ۱۹۹۱ (۳۱ یاش) نیویورک) بیر فوتبالیست. هامبورق فوتبال کولوبو و ژاپون میلّی تیمی ترکیبینده چیخیش ائدیب و مودافع موقعیتینده اوْیناییب. فیفا دونیا کاپی ۲۰۱۴ و فیفا دونیا کاپی ۲۰۱۸ اوْیونلاریندا مئیدانا گئدیب.
اوْیونلاری[دَییشدیر]
قایناقلار[دَییشدیر]
- ^ National Team Squad. jfa.or.jp. Japan Football Association. یوْخلانیلیب15 January 2014.
قارداش پروژهلرده قوتوکو ساکای گؤره داها آرتیق بیلگیلر تاپابیلرسینیز.
- فوتبال اویونچولاری قارالامالاری
- فوتبال اویونچولاری
- ۱۹۹۱-جی میلادی ایلده دوغولانلار
- یاشایان اینسانلار
- البیرکس نیقاتا کولوبونون اویونچولاری
- اشتوتقارت کولوبونون اویونچولاری
- هامبورق کولوبونون اویونچولاری
- ۲۰۱۳ فیفا کونفدراسیلار کاپی اویونچولاری
- ۲۰۱۴ فیفا دونیا کاپی اویونچولاری
- آسیا میلتلر کاپی ۲۰۱۵ اویونچولار
- فیفا دونیا کاپی ۲۰۱۸ اویونچولار


text:
اینسانلارین یاشاییش طرزلرینی، جورابلاردا اولدوغو کیمی دوشونه بیلریک. بعضیلرینین حیاتی کیشی جورابلارینا، کیمیلرینینکی ده قادینلارین و قیزلارین جورابلارینا بنزر.
آمما چوخلو اینسانین یاشاماغی، کیشی جورابلارینین سوردوگو حیات کیمیدیر منجه.
یازیق جورابلار اوزون موددت، تردن … اییسی وئرن آیاقلاری تحممول ائدیب، اون، اون بئش گوندن بیر حاماما حسرت ده قالان او آیاقلارا قوناقلیق ائدرلر.
جورابلار تر ایله چیرکین قاریشیمیندان، قالینلیقدان آز قالا اودون پارچاسینا دؤنرلر. لئشیملری جیریلانا قدر پیس کؤکده گونلرینی گئچیررلر، آمما آیاقلارین صاحابی دوشونمز آدام، هئچ اولماسا بیر دفعه ده اولسون، مگر اونلاری سویون آلتینا توتارمی؟ یوخ کی، ائی تؤوبه!
هله! سیز جورابلارینی یوماسینی اؤتورون بیر یانا، آیاقلارینین تمیزلهمهسینی یاددان چیخاردان او پیس پینتی کیشی، دیرناقلارینین اوزانیلماسینی او زامان فرقینده اولار کی، باش بارماقلارین اوزانمیش دیرناقلاری، یازیق جورابلارین بورونلارینی دلیب، دئشمیش اولارلار.
دلیک جورابلار، راحات اولدوقلارینی دوشونوب، آرتیق او کیشیدن جانلارینین قورتولماسینی خیال ائدرلر، آمما نه یازیق خبرلری اولماز کی آدام بو سفر ده جورابلارینی تای کئشیک گئیهجک. یانی ییرتیق یئرلر بو سفر ده جورو بارماقلارین اوستونه دوشهجک. دلیک دئشیک حیاتلارینی سوردورن او دیلسیز آغیزسیز جورابلار، اوزهرلرینده یئنی باجالار آچیلانا قدر، قیلیج کیمی دیرناقلارین صاحابی اولان آیاقلارا قوللوق ائتمهلیدیلر.
هله ایش بوردا سونا چاتماز کی. بو سفر ده سیرا گلیب یئتیشر، اینه ایله ساپا.
هه! بعضی اینسانلارین حیاتی، کیشی جورابلاری کیمی دلینیب، دئئشیلر و اونلارین یان یانا دوزولموش اولان ییرتیقلارینا، اوست – اوستده یاماقلار دؤشنیلر. ان سوندا دا اینجهجیک ایپلره دؤنوشن جورابلار کیمی، او اینسانلارین بیر دری بیر سوموک اولموش وجودلارینی مزارا تاپشیرارلار.
یوخ جانیم اوزولمهیین. حیات بو قدر ده آجیماسیز دئییل. البتده کی بو دونیادا خوشبخت جورابلاریمیزدا وار، پنبهای، صورتی و یا چؤهرهای رنگلرده، هم ده اوستلری دولو گول، چیچک رسیملرله جورابلار. بو دونیا سادهجه، عؤمورلرینین سونونا دک، قاچا قاچدا اولان و کیشیلرین جورابلاری کیمی حیاتلاری دلیک دئشیک اینسانلاردان دولو دئییل کی. قیزلارین تر تمیز آیاقلاریندا، باربی شکلی اوزهرلرینده اولان پنبهای جورابلاردا وار اطرافیمیزدا، بیرآز رنگلری سولونجا گئییلمهین جورابلار و یا کیچیک بیر ایلمکلری قاچینجا، تقاییدا ( بازنشست = اَمَکلی) چیخان اینسانلار. حتتا، حیات آجیلاریندان ییرتیق یاماقلی اینسانلاردان دولو اولان عدالتسیز دونیامیزدا، بعضی دولابلاردا هله ده گئییلمهمیش جورابلار تاپیلار، هم ده اوستلرینده ده قلب شکیللری اولان جورابلار.


text:
اوزئییر حاجیبَیاوو
اوزئییر حاجیبیوو(عُزیر حاجیبیگاو) (1885 - 1948)، آذربایجان اوپرا صنعتی نین اینکیشافی، اؤز قودرتلی ایستئعدادینی خالقا صرف ائتمیش -اوزئییر حاجیبیووون آدی ایله قیریلماز تئللرده باغلیدیر. اوزئییر حاجیبیوو بوتون یاخین شرق عالمینده ایلک اوپرا اولان " لئیلی و مجنون " ، ائلجه ده ان موکممل اوپرالاریندان بیری، آذربایجان مدنیتی نین گؤزل اینجیلریندن ساییلان " کوروغلو " نون مؤلیفیدیر. بؤیوک بستکارین یارادیجیلیق یولو هئچ بیر زامان دینجلیک بیلمه ین، دایم موسیقی یارادیجیلیغی نین یوکسکلیکلرینه جان آتان، اؤز صنعتکارلیغینی یورولمادان جیلالاندیرماغا چالیشان بؤیوک بیر ایستئعدادین اینکیشافینی عکس ائتدیرن پارلاق بیر نومونه دیر. اوزئییر حاجیبیووون اوزرینده 20 ایله یاخین ایشله دیگی و 1945-جی ایلده چاپ ائتدیگی " آذربایجان خالق موسیقیسی نین اساسلاری " کیتابی اورتا عصرلردن سونرا شرق موسیقیسی نین نظریییه سی ایله باغلی یازیلمیش ان دولغون و هرترفلی کیتاب حساب اولونور.
حیات و یارادیجیلیقی[دَییشدیر]
- --1885 — عبدولحوسئین بی و شیرینبگیم خانیم حاجیبیوولارین عاییلهسینده اوزئییر حاجیبیوو آنادان اولموشدور.
- --1897 — شوشادا ح. حاقوئردییئوین(حقوئردی) تشببوثو و رهبرلیگی ایله م. فوضولی نین «لئیلی و مجنون» پوئماسی اساسیندا گؤستریلمیش «مجنون لئیلی نین مزاری اوستونده» آدلی موسیقیلی صحنه جیکده ، خور دستسینده ایشتیراک ائتمیشدیر.
- --1899 — شوشادا هاشیم بی وزیراوون مودیر اولدوغو روس-تاتار مکتبینی بیتیرمیشدیر. حاجیبیوو قوری موعلیملر سئمینارییاسینا قبول اولونموشدور.
- --1904 — قوری موعلیملر سئمینارییاسینی بیتیریب، ایبتیدای مکتب موعلیمی دیپلومو آلمیشدیر.
- --1904—1905 — ح. هادروت کند مکتبینده موعلیم ایشله میش، بورادا روس دیلی، حساب، تاریخ و موسیقیدن درس دئمیشدیر.
- --1905 — باکی شهرینه کؤچموشدور. ادبی-پوبلیسیستیک فالیته باشلایاراق «هیات» قزئتینده ترجومه چی ایشله میشدیر. همین گوندن نشر ائدیلمه یه باشلایان «یرشاد» قزئتی نین امکداشی اولموشدور. همین گوندن نشر ائدیلمه یه باشلایان «یرشاد» قزئتی نین امکداشی اولموشدور.
- --1905—1907 — باکی شهری یاخینلیغینداکی بیبیهئیبت کند مکتبینده آنا دیلی، روس دیلی، رییازیات، چوغرافییا و موسیقی موعلیمی اولموشدور.
- --1907
- «لئیلی و مجنون» ااوپراسی اوزرینده ایشه باشلامیشدیر.
- -اون ترتیب ائتدیگی «متبواتدا ایستیفاده اولونان سیاسی، هوقوقی، ایقتیصادی و عسگری سؤزلرین تورکی-روسی و روسی-تورکی لوغتی» اوروجوو قارداشلاری نین متبه سینده چاپدان چیخمیشدیر.
- «هئساب مثله لری» کیتابینی یازمیشدیر.
- پروفئسسیونال آذرب. موسیقیسی نین اساسینی قویموش «لئیلی و مجنون» اوپراسی نین ایلک تاماشاسی اولموشدور. اوزئییر بی «ایرشاد» قزئتی رئداکسیاسیندا ژورنالیستلیک فعالیتینی داوام ائتدیرمیشدیر.
- «سادت» موسلمان خئیریییه جمعیتی نین آچدیغی عئینی آدلی مکتبده روس دیلی، حساب و طبیعتشوناسلیق فنلریندن درس دئمیشدیر.
- «ترققی» قزئتی ایله امکداشلیق ائتمیشدیر. 1909 ایل ژوئنون 28-ده]]احمد بی آغااوغلو[[خاریجه گئتدیکدن سونرا همین ایلین اوکتوبرینادک (قزئت چار حؤکومتی طرفیندن باغلانانادک) ح. قزئتین رئداکتورو اولموشدور.
- --[[1909| خاریجه گئتدیکدن سونرا همین ایلین اوکتوبرینادک (قزئت چار حؤکومتی طرفیندن باغلانانادک) ح. قزئتین رئداکتورو اولموشدور.
- --1909
- — باکیدا «شئیخ صنعان» اوپراسی نین ایلک تاماشاسی اولموشدور.
- — ملئیکه خانیم تئرئقولووا ایله ائولنمیشدیر.
- — باکیدا چیخان «حقیقت» قزئتی نین ناشیری و باش رئداکتورو اولموش، 121 سایینادک قزئته رهبرلیک ائتمیشدیر.
- --1910
- — باکیدا «ار و آرواد» موسیقیلی کومئدییاسی نین ایلک تاماشاسی اولموشدور.
- — «حقیقت» قزئتی نین رئداکتورو وظیفه سیندن ایمتیناع ائتمیشدیر.
- - باکیدا «روستم و سؤهراب» اوپراسی نین ایلک تاماشاسی اولموشدور.
- --1911 — باکیدا «او اولماسین، بو اولسون» موسیقیلی کومئدییاسی نین ایلک تاماشاسی اولموشدور.
- --1912
- — باکیدا «شاه عابباس و خورشید بانو» ااوپراسی نین ایلک تاماشاسی اولموشدور.
- — باکیدا «اصلی و کرم» اوپراسی نین ایلک تاماشاسی اولموشدور.
- — موسیقی تحصیلی آلماق اۆچون]]موسکو[[یا گئتمیش، موسکو فیلارمونیک جمعیتی نزدینده ایلیینسکی نین خوصوصی موسیقی کورسوندا تحصیل آلمیشدیر. موسکودان گؤندردیگی ساتیریک هئکایه و فعلیئتونلار «یقبال» قزئتینده درج اولونموشدور. ماددی احتییاج اوزوندن ح. موسکودا موسیقی تحصیلینی یاریمچیق قویوب، باکییا قاییتمیشدیر.
- — [[پئتئربورق|یا گئتمیش، موسکو فیلارمونیک جمعیتی نزدینده ایلیینسکی نین خوصوصی موسیقی کورسوندا تحصیل آلمیشدیر. موسکودان گؤندردیگی ساتیریک هئکایه و فعلیئتونلار «یقبال» قزئتینده درج اولونموشدور. ماددی احتییاج اوزوندن ح. موسکودا موسیقی تحصیلینی یاریمچیق قویوب، باکییا قاییتمیشدیر.
- — پئتئربورق شهرینه گئده رک، پئتئربورق کونسئرواتورییاسینا داخیل اولماغا حاضیرلاشمیشدیر.
- — «آرشین مال آلان» موسیقیلی کومئدییاسی اوزرینده ایشله میشدیر.
- — باکیدا «آرشین مال آلان» موسیقیلی کومئدییاسی نین ایلک تاماشاسی اولموشدور.
- 1914
- - پئتئربورق کونسئرواتورییاسینا قبول اولونموشدور.
- — تحصیلینی یاریمچیق قویوب، باکییا قاییتمیشدیر. «هارون و لئیلا» اوپراسی اوزرینده ایشله میشدیر.
- 1915
- — «هارون و لئیلا» اوپراسی نین لیبرئتتوسو نشر اولونموشدور.
- — «یئنی ایقبال» قزئتی نین رئداکتورو وظیفه سینده ایشه باشلامیشدیر.
- — ه.«یئنی ایقبال» قزئتی نین صاحیبی و باش رئداکتورودور.
- 1916 — ح. «یئنی ایقبال» قزئتیندن اوزاقلاشمیشدیر.
- 1918
- 1919 — ح. «آذربایجان» قزئتی نین رئداکتورو وظیفه سینه تعیین اولونموش و 1920 ایل آوریلین 28-دک بو وظیفه ده فالیت گؤسترمیشدیر.
- 1920
- — موسیقی آکادئمییاسی و خالق کونسئرواتورییاسی آچماغین و کئچمیش موسیقی مکتبلری نین بینالارینی اونلارا وئرمگین ضروریلیگی حاقیندا خالق موعاریف کومیسسارینا م'روزه تقدیم ائتمیشدیر.
- — قادینلار کلوبو (سونرالار ح. بایراموو آد. کلوب) نزدین-ده خالق چالغی آلتلری اورک.-نی تشکیل ائتمیشدیر.
- — آدک-دا شرق موسیقیسی شؤعبه سی تشکیل ائتمک حاقیندا خالق موعاریف کومیسسارلیغینا م'روزه تقدیم ائتمیشدیر.
- --1921
- — خالق موعاریف کومیسسارلیغی اینجه سنت شؤعبه سینده موسیقی بؤلمه سی نین مودیری وظیفه سینه ت'یین اولونموشدور
- — آدک-نی یئنیدن قورماق باره ده خالق موعاریف کومیسسارینا م'روزه تقدیم ائتمیشدیر. همین م'روزه آدک-نین یارادیلماسی اۆچون پروقرام کیمی تصدیق ائدیلمیشدیر.
- — آدک-دا ضرب آلتلری صینفی آچماغین ضروریلیگی حاقیندا تشببوس قالدیرمیشدیر.
- --1922—1924
- — اؤزونون تشببوسو ایله تاسیس اولونموش آذربایجان دؤولت تورک موسیقی مکتبینه رهبرلیک ائتمیشدیر.
- — آذربایجان دؤولت درام تئاتری نین رئپئرتوار کومیسسیاسینا جلب اولونموشدور.
- --1925
- — باکی زحمتکئش خالق دئپوتاتلاری سووئتینه دئپوتات سئچیلمیشدیر.
- —ه.-اون رهبرلیگی آلتیندا آذربایجان دؤولت تورک موسیقی تئخ نیکومو طلبه لری نین گوجو ایله «آشین مال آلان» موسیقیلی کومئدییاسی تاماشایا قویولموشدور.
- --1926
- — آذربایجان دؤولت تورک موسیقی تئخنیکومو آدک ایله بیرلشدیریلمیشدیر.
- — کونسئرواتورییانین پرورئکتورو ت'یین اولونموشدور. ح. کونسئرواتورییا نزدینده چوخسسلی طلبه خورونون تشکیلینه تشببوس گؤسترمیشدیر. دی.
- --1927— ح.-اون و م.]]ماقومایئو[[ین عومومی رئداکتورلوغو ایله «آذربایجان تورک ائل نغمه لری» مجموعه سی نشر اولونموشدور. مجموعه نین ترتیبچیلری او.حاجیبیوو، م. ماقومایئو و ز. حاجیبیوو.
- --[[1928|ین عومومی رئداکتورلوغو ایله «آذربایجان تورک ائل نغمه لری» مجموعه سی نشر اولونموشدور. مجموعه نین ترتیبچیلری او.حاجیبیوو، م. ماقومایئو و ز. حاجیبیوو.
- --1928
- — آذربایجان آشیقلاری نین بیرینجی قورولتاییندا «آشیق صنعتی» مؤوزوسوندا معروضه ائتمیشدیر.
- — آذربایجان دؤولت کونسئرواتورییاسی نین رئکتورو وظیفه سینه ت'یین اولونموش و 1929 ایلدک بو وظیفه ده چالیشمیشدیر.
- --1930—1938 — آدک-دا آذرب. خالق موسیقیسی شؤعبه سی نین موعلیمی و مودیری اولموشدور.
- --1931 — ح. بیرینجی نوتلو آذربایجان خالق چالغی آلتلری اورکئسترینی تشکیل ائتمیشدیر.
- --1932—1936 — ح. «کوروغلو» اوپراسی اوزرینده ایشله میشدیر.
- --1934
- — آذربایجان بستکارلار ایتتیفاقی نین عوضوو سئچیلمیشدیر.
- — آدک-دا «عالی مکتبده تار و کامانچانین پئرسپئکتیولری» مؤوزوسوندا معروزه ائتمیشدیر.
- --1935 — ح. «آذربایجان س. س. ر. امکدار اینجه سنت خادیمی» فخری آدینا لاییق گؤرولموشدور.
- --1936 — ح. آذربایجان دؤولت خورونو تشکیل ائتمیشدیر.
- --1937
- — باکیدا «کوروغلو» اوپراسی نین ایلک تاماشاسی اولموشدور. ح. «آذربایجان س. س. ر. خالق آرتیستی» فخری آدینا لاییق گؤرولموشدور. دسامبر
- — ح. بیرینجی چاغیریش سسری عالی سووئتینه دئپوتات سئچیلمیشدیر.
- --1938
- — موسکودا آذربایجان اینجه سنتی اونگونلوگونده ایشتیراک ائتمیشدیر.
- — «سسری خالق آرتیستی» فخری آدینا لاییق گؤرولموش، لئنین اوردئنی ایله تلطیف اولونموشدور.
- — آذربایجان سسر بستکارلار ایتتیفاقی نین صدری سئچیلمیشدیر.
- --1939
- — آذربایجان دؤولت کونسئرواتورییاسی نین رئکتورو وظیفه سینه ت'یین ائدیلمیشدیر.
- —سسری بستکارلار ایتتیفاقی نین بیرینجی قورولتایی نین تشکیلات کومیته سی نین عوضوو سئچیلمیشدیر.
- --1940
- — پ. ای.]]چایکووسکی[[آد. موسکو کونسئرواتورییاسیندا «آذربایجان خالق موسیقیسی نین اساسلاری» مؤوزوسوندا م'روزه ائتمیشدیر.
- — پروفسور آدی آلمیشدیر.
- --[[1941| آد. موسکو کونسئرواتورییاسیندا «آذربایجان خالق موسیقیسی نین اساسلاری» مؤوزوسوندا م'روزه ائتمیشدیر.
- — پروفسور آدی آلمیشدیر.
- --1941
- — «کوروغلو» اوپراسینا گؤره ستالین موکافاتینا لاییق گؤرولموشدور.
- — ایکینچی چاغیریش سسری عالی سووئتینه دئپوتات سئچیلمیشدیر.
- — اوردویا بدیعی خیدمت ساهه سینده رئسپوبلیکادا هامیلیک ایشلری نین رهبری ت'یین اولونموشدور.
- --1942— موغام و خالق ماهنیلاری نین ایفاسی مثله سینه دایر مو شاویره ده چیخیش ائتمیشدیر. — «کوروغلو» اوپراسی آوبت-ندا روس دیلینده تاماشایا قویولموشدور.
- --1944
- — س.س.ر.ی ائا-نین آذربایجان فیلیالی نین اینجه صنعت بؤلمه سی نین رهبری تعیین اولونموشدور. — گنج ایفاچیلارین موسابیقه سی نین مونصیفلر هئیتینه صدرلیک ائتمیشدیر.
- — تیفلیس شهرینده کئچیریلمیش زاقافقازییا رئسپوبلیکالاری موسیقی اون گونلوغونون تشکیلاتچیلاریندان بیری، آذربایجان نوماینده هئی'تی نین بدیعی رهبری اولموشدور.
- — آذربایجان دؤولت سیمفونی اورکسترینه اونون آدی وئریلمیشدیر.
- --1945
- — «آذربایجان خالق موسیقیسی نین اساسلاری» مونوقرافییاسی نشر اولونموشدور.
- — آذربایجان س.س.ر عئلملر آکادئمییاسی نین حقیقی عوضوو سئچیلمیشدیر.
- — «قیرمیزی امک بایراغی» اوردئنی ایله تلطیف ائدیلمیشدیر.
- — آنادان اولماسی نین 60 ایللیک یوبیلئیی کئچیریلمیشدیر.
- — آذربایجان س.س.ر عئلملر آکادئمییاسی اینجه سنت اینستیتوتونون دیرئکتورو تعیین اولونموشدور.
- — موسیقی ایفاچیلاری نین عومومی اتتیفاق موسابیقه سی نین مونصیفلر هئی'تی نین عوضوو سئچیلمیشدیر.
- --1946 — ح. «آرشین مال آلان» کینوفیلمی نین موسیقیسی نین مؤلیفی کیمی استالین موکافاتینا لاییق گؤرولموشدور.
- --1948 — اوزئییر حاجیبیوو وفات ائتمیشدیر.
ساتیریک مینیاتورلریندن نومونه لر[دَییشدیر]
بیز نئجه ایش گؤروروک؟
بیز ایش گؤرمک ایسته دیکده بیر شئیی یادیمیزدان چیخاردیریق.
او شئی ندیر؟
او شئی نردیواندیر!
نئجه ینی نردیوان؟ نردیوان ندیر؟ نردیوان بیر آلتدیر کی، اونون واسیطه سیله آدام تدریجله یوخاری چیخا بیلر. هر کس نردیوانسیز یوخاری چیخماق ایستسه، ائله ییخیلار کی، تپه سی داغیلار. بو بئله. بوندان باشقا، بیر ده بیزهمیشه باشیمیزدان یئکه ایش گؤروروک. آما بونون سببی وار. سببی ده بودور. قونشولاریمیز سیچان بویدا ایش گؤردوکده بیز یاتمیشدیق. سونرا اونلارین ایشی بؤیویوب، کئچی بویدا اولاندا دا بیز یاتمیشدیق. سونرا اونلار ائششک بویدا ایشلر گؤرمه یه اوز قویدولار، بیز یئنه یاتمیشدیق. قونشولاریمیزین ائششک بویدا اولان ایشی، ایره لیله ییب جامیش یئکه لیکده اولدو. آما بیز یاتمیشدیق. و جامیش دؤنوب دوه اولاندا دا بیز یاتمیشدیق. بیز آنچاق او واخت اویاندیق، نه واخت کی، قوشونلاریمیز فیل بویدا ایش گؤرمه یه باشلادیلار. غرض، گؤزوموزو اووخالاییب دئدیک کی، نه وار، بیز ده او بویدا ایشلر گؤره بیلریک و باشلادیق فیل بویدا ایشلر گؤرمه یه. آخیری نه اولدو؟ آخیری بئله اولدو:
فیلین بیر آیاغینی قاییرمامیش یورولوروق و دوروب قاچیریق. سونرا اوتانیریق، دئییریک، گلین تازادان باشلایاق. آنجاق بوراسینی ایقرار ائلگیم کی، فیله گوجوموز چاتمیر. دئییریک کی، اوندان بالاجاسینی قاییراق. فیلدن بالاجا ندیر؟ البتته دَوَه. قرار قویوروق کی، دوه بویدا قاییراق. باشلاییریق. آما یئنه دوه نین
آیاغی تامام اولمامیش یورولوب قاچیریق. سونرا یئنه ییغیلیریق، دئییریک کی، دوه ایریدیر، اوندان بالاجاسینی باشلایاق. اوندان بالاجا ندیر؟
جامیشدیر. باشلاییریق جامیش بویدا ایش گؤرمه یه، لاکین جامیشا دا گوجوموز چاتمیر. آشاغی ائنیریک ( حالبوکی، قونشولار فیلدن یوخاری چیخیرلار). دئییریک کی، ائششک بویدا ایش گؤرک، آما ائششک ده بیزه گوج ائله ییر.توتوروق کئچینی، گوروروک کی، یوخ، کئچییه ده تاب گتیره بیلمیریک. اوندا مصلحتی قویوروق سیچان اوستونه.
آما اوندا گؤرورسن کی، ایچیمیزدن بیر پیشیک چیخدی و سیچانی یئدی... بیز بئله ایش گؤروروک.
اوزئییر حاجیبیووون موسیقی اثرلری[دَییشدیر]
اوپرالار[دَییشدیر]
- --1907 - لئیلی و مجنون. بیرینجی رئداکته ده 5 پرده لی، 6 شکیللی، سونراکی قورولوشلاردا 4 پرده لی، 6 شکیللی. لیبرئتتوسو م. فضولینین عئینی آدلی پوئماسی اساسیندا اوزئییر و جئیهون حاجیبیوو قارداشلاری طرفیندن یازیلمیشدیر.
ایلک تاماشا 1908 ایل ژانویهنین 12-ده (25-د) باکیدا، ح. ز. تاغییئوین تئاتریندا اولموشدور.
- --1909 - شئیخ صنعان. 5 پرده لیدیر. لیبرئتتوسو عئینیادلی خالق داستانی نین موتیولری اساسیندا حاجیبیوو طرفیندن یازیلمیشدیر.
ایلک تاماشا 1909 ایل نووامبرین 30-دا (دسامبرین 13-د) نیکیتین قارداشلاری نین تئاتر-سیرکینده اولموشدور.
- --1910 - روستم و سؤهراب. 4 پرده لیدیر. لیبرئتتوسو م. فیردوسی نین «شاهنامه» اثری نین موتیولری اساسیندا حاجیبیوو طرفیندن یازیلمیشدیر.
ایلک تاماشا 1910 ایل نووامبرین 12-ده (25-د) باکیدا]]ح. ز. تاغییئوین[[تئاتریندا کئچیریلمیشدیر.
- --[[1912| تئاتریندا کئچیریلمیشدیر.
- --1912 - شاه عابباس و خورشید بانو. 4 پرده لی، 6 شکیللی. لیبرئتتوسو خالق داستانلاری اساسیندا حاجیبیوو طرفیندن یازیلمیشدیر.
ایلک تاماشا 1912 ایل مارسین 10-دا (23-د) باکیدا، نیکیتین قارداشلاری نین تئاتر-سیرکینده کئچیریلمیشدیر. اصلی و کرم. 4 پرده لی، 6 شکیللی. لیبرئتتوسو عئینیادلی محبت داستانی اساسیندا حاجیبیوو طرفیندن یازیلمیشدیر. ایلک تاماشا 1912 ایل مایین 18-ده (31-د) باکیدا، مایلوو قارداشلاری نین تئاتریندا کئچیریلمیشدیر.
- --1915 - هارون و لئیلا. 5 پرده لی. لیبرئتتوسونو رب داستانی نین موتیولری اساسیندا حاجیبیوو یازمیشدیر. اوپرا تاماشایا قویولمامیشدیر.
- --1936 - کوروغلو. 5 پرده ده. لیبرئتتوسو عئینیادلی آشیق داستانی اساسیندا ح. ایسماییلوو، شئرلر م. س. اوردوبادی طرفیندن یازیلمیشدیر.
ایلک تاماشا 1937 ایل آوریلین 30-دا باکیدا، آوبت-ندا کئچیریلمیشدیر.
- --1945 - فیروز (یلکین آدی شهربانو). 4 پرده ده. لیبرئتتوسونو خالق داستانلاری اساسیندا حاجیبیوو یازمیشدیر. اوپرا تاماملانمامیشدیر.
موسیقیلی کومئدییالار[دَییشدیر]
- --1909 - ار و آرواد. 3 پرده دح. لیبرئتتوسو حاجیبیوووندور.
ایلک تاماشا 1910 ایل مایین 24-ده (ییونون 6-دا) باکیدا، نیکیتین قارداشلاری نین تئاتر-سیرکینده اولموشدور.
- --1910 - 0 اولماسین، بو اولسون. 4 پرده ده، اولجه 3 پرده ده ایدی (حامام صحنهسی 1915 ایلده یازیلمیشدیر). لیبرئتتوسو حاجیبیوو اوندور.
ایلک تاماشا 1911 ایل آوریلین 25-ده (مایین 8-د) باکیدا، مایلوو قارداشلاری نین تئاتریندا اولموشدور.
- --1913 - آرشین مال آلان. 4 پرده دح. لیبرئتتوسو ه.-اوندور.
ایلک تاماشا 1913 ایل اوکتوبرین 25-ده (نووامبرین 7-د) باکیدا، ح. ز. تاغییئوین تئاتریندا اولموشدور.
اینسترومئنتال موشاییعتلی خور اثرلری =[دَییشدیر]
- --1919 - آذربایجان. خور و اورگ اۆچون. سؤزلری احمد جاوادیندیر. میلّی مارش. خور و اورک. اۆچون. سؤزلری حاجیبیوووندور.
- --1930 - هیمن (مللی سرود). خور و سیمفونی اورگ اۆچون. سؤزلری حاجیبیوووندور.
- --1934 - کانتاتا. م. فیردووسی نین 1000 ایللیگینه حسر اولونوب. خور و سیمف. اورک. اۆچون.
قیزیل عسگر مارشی. سولیست، خور و فپ. اۆچون. سؤزلری م. س. اوردوبادینیندیر.
- --1936 - آذربایجان خالق ماهنیلاری نین خور اۆچون ایشلمه لری. خالق چالغی آلتلری آنسامبلی و یا فپ.-نین موشاییعتی ایله خور اۆچون («ای بری باخ»، «گئدک گزک باغچادا»، «امان ننه»، «نه گؤزلدیر»، «لولو»، «سن گؤزل»، «لللی»). سوواری مارشی. خور و فپ. اۆچون. پییادالار مارشی. خور و فپ. اۆچون.
- --1938 - کانتاتا. سولیست، خور، سیمف. اورک. و رقص قروپو اۆچون. سؤزلری س. روستمیندیر. اؤلمز صنعتکار. م. ف. آخوندووون آنادان اولماسی نین 125 ایللیگی موناسیبتیلح. خور و فپ. اۆچون. سؤزلری ح. ناطیقیندیر.
- --1939 - کانتاتا. سولیست، خور، سیمف. اورک. و رقص قروپو اۆچون.
- --1942 - «وطن و جبهه» کانتاتاسی. سولیست، خور، سیمف. اورک. و رقص قروپو اۆچون. سؤزلری ه.-دور.
«ائی وطن». خور و فپ. اۆچون. سؤزلری س. وورغونوندور.
- --1945 - آذربایجان سسر دؤولت هیمنی. خور و سیمف. اورک. اۆچون. سؤزلری صمد وورغون و سلیمان روستمیندیر.
غلبه هیمنی، ظفر هیمنی. خور و سیمف. اورک. اۆچون. سؤزلری س. وورغونوندور. ایستالینه سالام. خور و سیمف. اورک. اۆچون. سؤزلری س. روستمیندیر.
- --1947 - کانتاتا. نیظامی گنجوی نین 800 ایللیگینه حسر اولونموشدور. خور و سیمف. اورک. اۆچون. سؤزلری س. روستمیندیر.
اورکئستر اثرلری[دَییشدیر]
- --1928—1933 - کولخوز چؤللریند. خالق چالغی آلتلری اورک. اۆچون. آرازباری. سیمف. اورک. اۆچون.
تنتنه لی مارش. آذربایجان تورک تئاترینین 10 ایللیگینه هسر اولونموشدور. سیمف. اورک. اۆچون. فانتازییا № 1. خالق چالغی آلتلری اورک. اۆچون. فانتازییا № 2. خالق چالغی آلتلری اورک. اۆچون.
- --1941 - جنگی. خالق چالغی آلتلری اورک. اۆچون.
کامئرا-اینسترومئنتال اثرلری[دَییشدیر]
- --1925—1945 - اشیقسایاغی. سکریپکا، ویولونچئل و فپ. اۆچون. اوشاق آلبومو. فپ. اۆچون.
سوناتینا. فپ. اۆچون. اوشاق پیئسلری. فپ. اۆچون.
خورئوقرافیک مینیاتورلر[دَییشدیر]
رومانس-قزللر[دَییشدیر]
- --1941 - سنسیز. سس و فپ. اۆچون. سؤزلری نیزامینیندیر (ازرب. دیلینه ترجومه سی جفر خندانیندیر).
- --1943 - سئوگیلی جانان. سس و فپ. اۆچون. سؤزلری نیزامینیندیر (ازرب. دیلینه ترجومه سی میروارید دیلبازینیندیر).
ماهنیلار[دَییشدیر]
- --1918 - چیرپینیردی قارا دنیز. سس و فپ. اۆچون. سؤزلری احمد. جاوادیندیر.
- --1927 - یئتیم قوزو. سس و فپ. اۆچون. سؤزلری نین مؤلیفی معلوم دئییل.
بیر قوش دوشدو هاوادان. سس و فپ. اۆچون. سؤزلری نین مؤلیفی م'لوم دئییل.
- --1930 - قاراگؤز. سس و خالق چالغی آلتلری آنسامبلی اۆچون. سؤزلری ح. ناطیقیندیر.
- --1932 - کومسومولچو قیز. سس و فپ. اۆچون. سؤزلری م. تهماسیبیندیر.
- --1933—1934 - سوواری ماهنیسی. سس و فپ. اۆچون. سؤزلری ح. ناطیقیندیر. پیلوتلار. سس و فپ. اۆچون. سؤزلری م. سئییدزادنیندیر.
بایرام گونو. سس و فپ. اۆچون. سؤزلری م. سئییدزادنیندیر.
- --1941 - چاغیریش. سس و فپ. اۆچون. سؤزلری س. الییئوانیندیر.
ایلک واریانتی «مازوت» آدی ایله 30-جو ایللرده یازیلمیشدیر. شفقت باجیسی. سس و فپ. اۆچون. سؤزلری س. وورغونوندور.
- --1942 - وطن اوردوسو. سس و فپ اۆچون. سؤزلری صمد وورغونوندور.
یاخشی یول. سس و فپ اۆچون. سؤزلری س. روستمیندیر. آنانین اوغلونا نصیحتی. سس و فپ. اۆچون. سؤزلری آشیق م. بایراموووندور. دؤیوشچولر مارشی.


text:
تورکیه افغانستانده یاردم ترقه تدی
افغانستانده بیر مینگ مستحق عایله گه تورکیه تامانیدن غذایی مواد ترقه تیلدی
افغانستانده بشری یاردم لری نی دوام ایتتیریاتگن تورکیه جمهوریتی قیزیل یریم آی جمعیتی, افغانستانلیک بیر مینگ محتاج عایله گه غذایی مواد ترقه تدی.
تورکیه جمهوریتی قیزیل یریم آی جمعیتی بیلن خلق ارا قیزیل صلیب و قیزیل آی اویوشمه لری فدراسیونی همکارلیگیده تامین ایتیلگن اوشبو غذایی مواد, پایتخت کابلده افغانستان قیزیل یریم جمعیتی تامانیدن مستحق عایله لر گه ترقه تیلدی.
هر بیر عایله گه, 100 کیلوگرام لیک اون بیلن برنج دن تشقری, ایچیده یاغ, حبوبات, شکر و چای کبی غذایی مواد موجود بولگن 52 کیلوگرام لیک یاردم کارتن لری هم ترقه تیلدی.
عینی دمده اوی مصرف لری تول عیال لر تامانیدن تامین ایتیلیاتگن باله لیک 150 عایله گه غذایی مواد دن تشقری 10 مینگ افغانی (تقریباً 110 دالر) نقدی یاردم هم ترقه تیلدی.
بوندن تشقری, تورکیه دن افغانستان گه یوباریلگن "یخشی لیک ریل لری" یاردم لری نینگ هم ترقه تیلیشی پروسه سی دوام ایتماقده.
اوشبو ریل لر بیلن آلیب باریلگن 7 مینگ تن دن آرتیق یاردم موادی, حاضرگی کون گه قدر مینگلب مستحق عایله گه ییتکزیب بیریلدی.
افغانستان نینگ شرقی ولایت لریده 22- جون کونی یوز بیرگن 5,9 ریشترلیک زلزله عاقبتیده کمیده 1200 کیشی حیاتی نی یوقاترایکن, مینگلب کیشی ایسه یره لنگن ایدی.
سونگّی آی لرده افغانستان نینگ شرقی ولایت لریده سوو تاشقین لری عاقبتیده ایسه یوزلب کیشی حیاتی نی یوقاتگن ایدی.
علاقه لی ینگی لیکلر
تورکیه نینگ استانبول شهریده کوپلب افغانستانلیک قاچاق مهاجر اوشلندی
اوشبو کیشی لر استانبول نینگ غازی عثمان پاشا منطقه سیده اوشلنگن
اسلام همکارلیک تشکیلاتی کابلده اویوشتیریلگن هجوم نی قاره له دی
اوشبو توغریده اسلام همکارلیک تشکیلاتی تامانیدن بیانات بیریلدی


text:
فرانکنیلسون میرلس
فرانکنیلسون میرلس (اینگیلیسجه: Maranhão (footballer, born 1990)) (دوْغوم:۳ مهٔ ۱۹۹۰ (۳۲ یاش) São Luís) بیر فوتبالیست. هافبک موقعیتینده اوْیناییب.
قایناقلار[دَییشدیر]
قارداش پروژهلرده فرانکنیلسون میرلس گؤره داها آرتیق بیلگیلر تاپابیلرسینیز.
- فوتبال اویونچولاری قارالامالاری
- فوتبال اویونچولاری
- ۱۹۹۰-جو میلادی ایلده دوغولانلار
- یاشایان اینسانلار
- سائو لوئیس، مارانهاو دوغوملولار
- برزیل میلّی فوتبال تیمی
- باهیا کولوبونون اویونچولاری
- اتلتیکو پارانائنزه کولوبونون اویونچولاری
- شاپهکوئنزه کولوبونون اویونچولاری
- فلومیننزه کولوبونون اویونچولاری
- کروز آزول کولوبونون اویونچولاری


text:
آغری داغینین ذیروهسی ۴۵۰ داغچینی قوناق ائتدی
دنیز سویهسیندن ۵۱۳۷ متر یوکسکلیکدهکی آغری داغی، ایلین هر دؤنمینده دونیانین هر یئریندن و یورد ایچیندن گلن داغچیلاری قارشیلاییر
دونیانین هر یئریندن گلهرک "تورکیهنین چاتیسی" اولاراق آدلاندیریلان آغری داغینا هفته سونو چیخان ۴۵۰ داغچی، عینی گونده ذیروهیه چاتما موتلولوغونو یاشادی.
دنیز سویهسیندن ۵۱۳۷ متر یوکسکلیکدهکی آغری داغی، ایلین هر دؤنمینده دونیانین هر یئریندن و یورد ایچیندن گلن داغچیلاری قارشیلاییر.
اتومبیللرله آغرینین دوغوبایزید ائلچهسینین آغری داغی اتکلریندهکی ۲۲۰۰ متر یوکسکلیکدهکی چئویرمه مزرعهسینه گلن داغچیلار، بورادا بللی بیر مقدار پول قارشیلیغیندا بؤلگهدهکی کندلیلرین آت و قاتیرلاری ایله ساغلادیغی لجستیک دستکله ایلک دیرمانیشدا کمپ یوکلرینی یونگوللشدیریرلر.
داها سونرا دیرمانیشا گئچن داغچیلار، یوکسک ارتفاعا اویوم ساغلاماق و دینلنمهک اوچون عینی گون ۳۲۰۰ متر، ایکینجی گون ایسه ۴۲۰۰ مترده کمپ قورورلار. اوچونجو گون یای آیلاریندا ۴۸۰۰ مترده باشلایان بوزلاقلاری آشاراق ذیروهیه چاتان داغچیلار، عینی گون ایلک کمپ یئرینه قاییدیر و فعالیتلرینی بیتیریرلر.
هر گئچن گون داغچی و دوغاسئورلرین داها چوخ ایلگی گؤستردیگی آغری داغی، دیرمانیش توریزمی ایله یؤره اقتصادینا بؤیوک قاتقی وئریر.
ایلگیلیلی خبرلر
تۆرک میللی تیمی لوکزامبورگو قوناق ائدیر
ایندیه دک اوینادیغی ۴ اویوندا هئچ گل یئمهدن قازانان تۆرک میللی تیمی، ۱۲ پوئنله لیدئردیر
آلوارس، ۴۵ میلیون دلار قازاندی
حرفهای بوکسدا سوپر اورتا چکینین ایکی بؤیوک ایدمانچیسی سائول کانلو آلوارس و گنادی گلوکین آمریکانین لاس وگاس شهرینده اوز اوزه گلدی